
Parlamentul  României

Camera  Deputaţilor

Comisia pentru industrii si servicii

Bucureşti 9.10.2012                                                                                                                                                                                 23/212/2012
AVIZ
asupra proiectului de Lege pentru aprobarea Ordonanţei de urgenţă a Guvernului nr. 20/2012 privind prorogarea termenului prevăzut la art.V din Ordonanţa Guvernului 

nr. 6/2011 pentru modificarea şi completarea  Ordonanţa Guvernului nr. 57/2002 privind cercetarea ştiinţifică şi dezvoltarea tehnologică
În conformitate cu prevederile art. 95 şi 115 din Regulamentul Camerei Deputaţilor, republicat, cu modificările şi completările ulterioare, Comisia pentru industrii şi servicii, a fost sesizată  pentru dezbatere şi avizare în procedură de urgenţă, cu proiectul de Lege pentru aprobarea Ordonanţei de urgenţă a Guvernului nr. 20/2012 privind prorogarea termenului prevăzut la art.V din Ordonanţa Guvernului nr. 6/2011 pentru modificarea şi completarea  Ordonanţa Guvernului nr. 57/2002 privind cercetarea ştiinţifică şi dezvoltarea tehnologică, transmis  cu adresa nr. PLx 376/01.10.2012 şi înregistrat cu nr. 23/212/02.10.2012.

Avizul comisiei urmează să fie trimis Comisiei pentru învăţământ, ştiinţă, tineret şi sport, care este sesizată în fond.
Senatul în calitate de primă cameră sesizată a adoptat acest proiect de Lege în şedinţa din 24 septembrie 2012.

Proiectul de ordonanţă de urgenţă are ca obiect de reglementare prorogarea termenului prevăzut la art. V din Ordonanţa Guvernului nr. 6/2011  de la 31 decembrie 2011 până la 30 iunie 2013, pentru a finaliza procesul de evaluare instituţională pentru 46 de institute naţionale, care datorită complexităţii sale nu a putut fi terminat.
Consiliul Legislativ a avizat favorabil proiectul de lege, cu unele observaţii şi propuneri, aviz transmis cu adresa nr.424 din 28 mai 2012.
Potrivit prevederilor art.61 din Regulamentul Camerei Deputaţilor, republicat, cu modificările şi completările ulterioare, Comisia pentru industrii şi servicii a dezbătut proiectul de lege menţionat mai sus în şedinţa din data de  09.10.2012.

În urma dezbaterilor, membrii comisiei au hotărât cu majoritate de voturi, avizarea favorabilă a proiectului de lege în forma prezentată de iniţiator.
În raport de obiectul şi conţinutul său propunerea legislativă face parte din categoria legilor ordinare.

Conform prevederilor art. 75 alin.(1) din Constituţia României, republicată şi ale art.92 alin. (9) pct.2 din Regulamentul Camerei Deputaţilor, republicat, cu modificările şi completările ulterioare Camera Deputaţilor este Cameră Decizională.

 PREŞEDINTE,                                                                     SECRETAR,
   Iulian Iancu                                                                 Radu  Bogdan Tâmpău
            Consilier parlamentar.

